Gabumai

Gabumai (sin. 'sugebėjimai') – individualios psichologinės žmogaus savybės (asmenybės charakteristikos), lemiančios tam tikros veiklos sėkmę.

Individo gabumai atsiskleidžia mokantis veiklos ir nustatomi pagal tai, kaip greitai, lengvai ir tvirtai individas palyginti su kitais tose pačiose sąlygose esančiais žmonėmis išmoksta ją atlikti.

Manoma, kad gabumai formuojasi duomenų (įgymio) pagrindu.

Psichologijoje tyrimų pradininkas (XIX amžius) – anglų antropologas F. Galtonas eksperimentiškai ir statistiškai tyrė žmonių skirtumus.

Lygiai 

Gabumų ryškumas nustatomas kiekybiniais matavimais (testais). Labiausiai paplitę yra intelekto testai, rezultatų testai.

Itin didelį gabumų lygį nusako talento ir genialumo sąvokos. Talentingumas ir genialumas atskiriami pagal veiklos rezultatus ir jų charakteristikas.

Šaltiniai

Taip pat skaitykite 
 įgūdžiai
 Intelektas
 Kompetencija
 Kūryba

Intelektas
Psichologija